Diari Oficial de la Generalitat Valenciana


Sumari del DOGV 8442, del 12-12-2018 (2018/11767)

Notificació de la sentència dictada en el judici verbal número 1375/2017.
-------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11816


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1375/2017. [2018/11111]  
Procediment: judici verbal (desnonament precari - 250.1.2) [JVP] -001375/2017- C.  
  
Jesús Mario Abat Gallego, lletrat de l'Administració de justícia d'aquesta ciutat i el seu partit, faig saber que, en el judici dalt referenciat, s'ha dictat la Sentència de data 19 de novembre de 2018 que té l'encapçalament i la dispositiva que literalment són com segueix:  
  
«Jutjat de Primera Instància número 4 de Castelló de la Plana  
Procediment: assumpte civil 1375/2015-C.  
Jutgessa que la dicta: Carolina del Carmen Castillo Martínez.  
Lloc: Castelló de la Plana.  
Data: 19 de novembre de 2018.  
Part demandant: Buildingcenter, SAU.  
Representada pel procurador dels tribunals: Rafael Breva Sanchis.  
Defesa pel lletrat: Enrique Alabadí Toledo.  
Part demandada: ignorats ocupants del local comercial situat a Castelló de la Plana, avinguda d'Espronceda, número 11, planta 1a, porta 6 (en rebel·lia).  
Objecte del judici: desnonament per precari. Demandats en rebel·lia.  
  
Sentència número 210/2018  
Castelló de la Plana, 19 de novembre de 2018  
Carolina del Carmen Castillo Martínez, magistrada jutgessa titular del Jutjat de Primera Instància número 2 de Castelló de la Plana i partit, he vist aquestes actuacions de judici verbal de desnonament número 1375/2017-C, promogudes per Buildingcenter, SAU, representada pel procurador dels tribunals Rafael Breva Sanchis i defesa pel lletrat Enrique Alabadí Toledo, contra els ignorats ocupants del local comercial situat a Castelló de la Plana, avinguda d'Espronceda, número 11, planta 1a, porta 6 (en rebel·lia).  
  
Dispositiva  
Primer. Estime íntegrament la demanda interposada per Buildingcenter, SAU, i en conseqüència declare que els ignorats ocupants del local comercial situat a Castelló de la Plana, avinguda d'Espronceda, número 11, planta 1a, porta 6, ocupen l'immoble propietat de l'actora sense cap títol i sense pagar cap contraprestació, per la qual cosa ha de declarar-se que pertoca el desnonament per precari d'aquests respecte del referit immoble, que hauran de deixar lliure, vacu i expedit i a disposició de la part actora amb l'advertència de llançament si no ho fan en el termini legal.  
Segon. Procedeix la imposició de les costes del procediment a la part demandada.  
Aquesta és la meua sentència, que pronuncie, mane i firme. Notifiqueu aquesta resolució a les parts personades, amb la indicació que no és ferma i pot cabre recurs d'apel·lació.  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, s'haurà de constituir el preceptiu depòsit, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a aquest expedient (jjjj 0000 cc eeee aa) i s'indicarà, en el camp Concepte, el codi "02 civil-apel·lació" i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'indicarà, en el camp Concepte, el número de compte el codi i la data que en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.»  
Atés que es desconeix el domicili o la residència actuals de l'entitat demandada, ignorats ocupants, de conformitat amb allò que disposa l'article 497 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de l'esmentada sentència.  
  
Castelló de la Plana, 19 de novembre de 2018.- El lletrat de l'Administració de justícia: Jesús Mario Abat Gallego.